ΚΑΝΟΝΙΣΜΟΣ (ΕΟΚ) αριθ. 2211/79 ΤΗΣ ΕΠΙΤΡΟΠΗΣ της 10ης Οκτωβρίου 1979 περί τροποποιήσεως των κανονισμών (ΕΟΚ) αριθ. 1107/68 και 2496/78 όσον αφορά τις λεπτομερείς παροχής ενισχύσεων για την ιδιωτική αποθεματοποίηση των τυρών Grana padano, Parmigiano-Reggiano και του τυρού Provolone

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68/ του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως το άρθρο 8, παράγραφος 5,

Εκτιμώντας:

ότι τα άρθρα 16 και 17 του κανονισμού (ΕΟΚ) αριθ. 1107/68 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 1681/78(4), προβλέπουν τις λεπτομέρειες παροχής ενισχύσεων για την ιδιωτική αποθεματοποίηση των τυρών Grana padano και Parmigiano-Reggiano- ότι, λαμβάνοντας υπόψη την κτηθείσα πείρα και την εξέλιξη της καταστάσεως της αγοράς, πρέπει να προσαρμοσθούν ορισμένες από αυτές τις λεπτομέρειες, ιδίως όσον αφορά το ύψος της ενισχύσεως, οι όροι που πρέπει να πληρούν οι εν λόγω τυροί, τα μέτρα ελέγχου που πρέπει να διενεργούνται από τον οργανισμό παρεμβάσεως καθώς και η ανακοίνωση ορισμένων δεδομένων από το ενδιαφερόμενο Κράτος Μέλος προς την Επιτροπή-

ότι, όσον αφορά τις λεπτομερείς παροχής ενισχύσεως για την ιδιωτική αποθεματοποίηση του τυρού Provolone που προβλέπονται στον κανονισμό (ΕΟΚ) αριθ. 2469/78 της Επιτροπής(5), πρέπει να παραταθεί κατά μια ημέρα η προθεσμία που ορίστηκε για την ανακοίνωση των δεδομένων από το ενδιαφερόμενο Κράτος Μέλος προς την Επιτροπή-

ότι τα μέτρα που προβλέπονται στον παρόντα κανονισμό συμφωνούν με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1107/68 τροποποιείται ως εξής:

1. Το κείμενο των άρθρων 16 και 17 αντικαθίσταται από το ακόλουθο κείμενο:

"Άρθρο 16

1. Η σύμβαση της αποθεματοποιήσεως που προβλέπεται στο άρθρο 10 παράγραφος 2 του κανονισμού (ΕΟΚ) αριθ. 971/68 έχει συναφθεί εάν πληρούνται οι ακόλουθοι όροι:

α) ο τυρός Grana padano πρέπει να είναι ηλικίας τουλάχιστον 9 μηνών και ο τυρός Parmigiano-Reggiano τουλάχιστον δεκαπέντε μηνών κατά την ημερομηνία της ενάρξεως της αποθεματοποιήσεως που αποτελεί το αντικείμενο της συμβάσεως. Οι τυροί αυτοί δε θα πρέπει να υπήρξαν στο παρελθόν αντικείμενο συμβάσεως αποθεματοποιήσεως ούτε να προέρχονται από αποθέματα που διατέθηκαν στην αγορά από τον οργανισμό παρεμβάσεως-

β) η παρτίδα των τυρών να αποτελείται από 100 τουλάχιστον μυλόπετρες-

γ) οι τυροί πρέπει να φέρουν με ανεξίτηλους χαρακτήρες:

- το σήμα καταγωγής,

- τον αριθμό της επιχειρήσεως παραγωγής όπου παρασκευάστηκαν,

- όσον αφορά τους τυρούς που παρασκευάστηκαν από την 1η Ιανουαρίου 1980, το μήνα παρασκευής, ενδεχομένως σε κώδικα,

- ένα ειδικό σήμα αποθεματοποιήσεως τίθεται στους τυρούς κατά την είσοδο στα αποθέματα για να ξεχωρίζουν από όσα δεν αποτέλεσαν αντικείμενο συμβάσεως αποθεματοποιήσεως-

δ) ο εκτελών την αποθεματοποίηση οφείλετει:

- να μην τροποποιήσει τη σύνθεση της υπό σύμβαση παρτίδας κατά τη διάρκεια της συμβάσεως χωρίς την άδεια του οργανισμού παρεμβάσεως,

- να τηρεί λογιστικά στοιχεία και να ανακοινώνει κάθε εβδομάδα στον οργανισμό παρεμβάσεως τις εισόδους και εξόδους που πραγματοποιήθηκαν κατά την προηγούμενη εβδομάδα-

2. Η σύμβαση αποθεματοποιήσεως πρέπει:

α) να έχει συνταχθεί εγγράφως και να αναφέρει την ημέρα ενάρξεως της συμβατικής αποθεματοποιήσεως-

β) να έχει συναφθεί μετά την είσοδο στα αποθέματα του τυρού και εντός ανωτάτης προθεσμίας σαράντα ημερών μετά την ημερομηνία της ενάρξεως της συμβατικής αποθεματοποιήσεως.

Άρθρο 17

1. Το ποσό της ενισχύσεως για την ιδιωτική αποθεματοποίηση τυρού ορίζεται ως εξής:

α) για το Grana padano σε 1,91 λογιστικές μονάδες ανά τόννο και κατά ημέρα-

β) για το Parmigiano Reggiano σε 2 λογιστικές μονάδες ανά τόννο και κατά ημέρα.

2. Η ενίσχυση παρέχεται για περίοδο μεγαλύτερη των ενενήντα ημερών και δεν υπερβαίνει:

α) τις εκατόν ογδόντα ημέρες για τον τυρό Grana padano-

β) τις τριακόσιες εξήντα πέντε ημέρες για τον τυρό Parmigiano-Reggiano.

Η διάρκεια της αποθεματοποιήσεως υπολογίζεται από την ημερομηνία της ενάρξεως της συμβατικής αποθεματοποιήσεως μέχρι την ημέρα εξόδου.

3. Το ποσό της ενισχύσεως, εκφραζόμενο σε λογιστικές μονάδες, που ισχύει για μια σύμβαση αποθεματοποιήσεως είναι το ποσό που ισχύει την πρώτη ημέρα της συμβατικής αποθεματοποιήσεως. Η μετατροπή της σε εθνικό νόμισμα πραγματοποιείται με τη βοήθεια του συντελεστού που ισχύει την τελευταία ημέρα της αποθεματοποιήσεως που δικαιολογεί την ενίσχυση.

4. Η καταβολή της ενισχύσεως γίνεται εντός ανωτάτης προθεσμίας ενενήντα ημερών υπολογιζομένης από την τελευταία ημέρα της αποθεματοποιήσεως που δικαιολογεί την ενίσχυση."

2. Τα ακόλουθα άρθρα 17α και 17β παρεμβάλλονται:

"Άρθρο 17α

Ο οργανισμός παρεμβάσεως λαμβάνει τα αναγκαία μέτρα για να εξασφαλίσει τον έλεγχο των υπό σύμβαση παρτίδων.

Προβλέπει ιδίως μέτρα που επιτρέπουν τη γρήγορή εξακρίβωση στο εσωτερικό της αποθήκης των τυρών που αποτελούν το αντικείμενο των συμβάσεων αποθεματοποιήσεως.

Άρθρο 17β

Το Κράτος Μέλος ανακοινώνει στην Επιτροπή το αργότερο την Τετάρτη κάθε εβδομάδος:

α) τις ποσότητες τυρών που υπήρξαν αντικείμενο συμβάσεων αποθεματοποιήσεως κατά τη διάρκεια της προηγουμένης εβδομάδος-

β) ενδεχομένως, τις ποσότητες για τις οποίες έχει δοθεί η άδεια που αναφέρεται στο άρθρο 16 παράγραφος 1 υπό ε) πρώτη περίπτωση."

Άρθρο 2

Ο κανονισμός (ΕΟΚ) αριθ. 2497/78 τροποποιείται ως εξής:

Στην πρώτη περίοδο του άρθρου 6, οι λέξεις "η Τρίτη" αντικαθίστανται με τις λέξεις "η Τετάρτη".

Άρθρο 3

Ο παρών κανονισμός αρχίζει να ισχύει την 1η Νοεμβρίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 10 Οκτωβρίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 148 της 28.6.1968, σ.13(2) ΕΕ αριθ. Ν 204 της 28.7.1978, σ.6(3) ΕΕ αριθ. N 184 της 29.7.1968, σ. 29(4) ΕΕ αριθ. N 193 της 18.7.1978, σ. 13(5) ΕΕ αριθ. N 300 της 27.10.1978, σ. 24